MINT บวกเกือบ 4% ลุ้นผลงาน Q3 ฟื้นตัว โบรกชูเป้า 41 บ. อัพไซด์ทะลัก 48%
MINT วิ่งต่อ 4% โบรกมองพื้นฐานแกร่ง ลุ้นไตรมาส 3/64 เทิร์นอะราวด์หลังโควิดคลี่คลาย ชูเป้า 41 บาท อัพไซด์สูง 48% 
MINT วิ่งต่อ 4% โบรกมองพื้นฐานแกร่ง ลุ้นไตรมาส 3/64 เทิร์นอะราวด์หลังโควิดคลี่คลาย ชูเป้า 41 บาท อัพไซด์สูง 48%
5 ต.ค. 2565

ผู้สื่อข่าวรายงานว่า วันนี้ (5 ต.ค.65) ราคาหุ้น บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ณ เวลา 10:03 น. อยู่ที่ระดับ 27.75 บาท บวก 1 บาท หรือ 3.74% สูงสุดที่ระดับ 28 บาท ต่ำสุดที่ระดับ 27.50 บาท ด้วยมูลค่าการซื้อขาย 103.37 ล้านบาท

ด้านบริษัทหลักทรัพย์ พาย จำกัด (Pi) ระบุว่า ดัชนีตลาดหุ้นไทยสัปดาห์นี้แกว่งในกรอบ 1,570-1,600 จุด ยัง Outperform ตลาดหุ้นโลก แนะทยอยสะสมหุ้นพื้นฐานก่อนเลือกตั้งใหญ่กลางปี 66 ในเชิงกลยุทธ์การลงทุนแนะนำนักลงทุนระยะกลางถึงยาวเริ่มทยอยสะสมได้บางส่วนในหุ้นพื้นฐานดีที่ราคาปรับลงมา ได้แก่ ADVANC, CPALL, MAJOR, KCE, MINT ส่วนหุ้นแนะนำระยะสั้นยังเน้น Defensive อาทิ โรงพยาบาล ได้แก่ BCH, CHG ส่งออก ได้แก่ ASIAN, TU น้ำมัน ได้แก่ PTTEP โรงกลั่น ได้แก่ BCP, SPRC, TOP
พร้อมแนะนำซื้อ MINT ราคาเป้าหมาย 41 บาท คาดว่าอัตราราคาห้องพักเฉลี่ย (ARR) ที่เพิ่มสู่ระดับที่สูงกว่าช่วงก่อนโควิด-19 อยู่ 20%-30% ของกลุ่มโรงแรม NHH จะสามารถชดเชยผลกระทบจากค่าพลังงานที่สูงขึ้นได้